Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees EMP lepingu II lisa (Tehnilised normid, standardid, katsetamine ja sertifitseerimine) muutmise suhtes /* COM/2012/0208 final - 2012/0103 (NLE) */





SELETUSKIRI 1. ETTEPANEKU TAUST Siseturu nõutava õiguskindluse ja ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Nõukogu otsuse eelnõule lisatud EMP ühiskomitee otsuse eelnõu eesmärk on muuta II lisa (Tehnilised normid, standardid, katsetamine ja sertifitseerimine). Konkreetsemalt on kõnealuse muudatuse eesmärk inkorporeerida määrus (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes, määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ning otsus nr 768/2008/EÜ toodete turustamise ühise raamistiku kohta. Kohandusettepanek tehakse Liechtensteini puhul seoses määrusega (EÜ) nr 764/2008. EMP ühiskomitee otsusega nr 97/2007 vabastati Liechtenstein EMP lepingu I lisa, II lisa XII ja XXVII peatüki ning protokolli nr 47 kohaldamisest nii kauaks, kui Liechtensteini suhtes kohaldatakse ELi ja Šveitsi Konföderatsiooni vahelist põllumajanduslepingut. Seetõttu soovib Liechtenstein kõnealuste toodete suhtes määruse (EÜ) nr 764/2008 kohaldamisest erandi tegemist. Määrusega (EÜ) nr 765/2008 seoses on Liechtensteinil tootevaldkondade puhul, mis on hõlmatud Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise lepinguga ning mille suhtes peetakse ELi ja Šveitsi nõudeid kõnealuse lepingu artikli 1 lõigete 2 ja 3 alusel võrdväärseteks, võimalus pöörduda Šveitsi akrediteerimisasutuse poole. Lisaks sellele võib väljastpoolt EMPd pärinevate ja teise EMP riiki Liechtensteinist eksporditud toodete puhul tekkida vajadus tooteid piiril kontrollida, et tagada nende kokkusobivus EMP õigusaktidega, kuna Liechtenstein moodustab Šveitsiga piirkondliku liidu, mille raames võis Liechtenstein kohaldada Šveitsi tehnilisi määrusi ja standardeid. Kuna otsus nr 768/2008/EÜ osutab tulevastele õigusaktidele, rõhutatakse otsuse kavandatavas tekstis asjaolu, et kõigi õigusaktide EMPs kohaldatavust hinnatakse eraldi ning ühe õigusakti inkorporeerimine ei piira teiste õigusaktide inkorporeerimist. 3. ETTEPANEKU ÕIGUSLIK KÜLG EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab ELi seisukoha EMP ühiskomitees esitada esimesel võimalusel. 2012/0103 (NLE) Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees EMP lepingu II lisa (Tehnilised normid, standardid, katsetamine ja sertifitseerimine) muutmise suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2, artikli 114 lõiget 1 ja artikli 207 lõiget 2 koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[1] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes ja tunnistatakse kehtetuks otsus nr 3052/95/EÜ. (2) Lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93. (3) Lepingusse tuleb inkorporeerida Euroopa Parlamendi ja nõukogu 9. juuli 2008. aasta otsus nr 768/2008/EÜ, toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ. (4) Otsuses nr 768/2008/EÜ kehtestatakse toodete turustamistingimusi ühtlustavate tulevaste õigusaktide ühised põhimõtted ja võrdlussätted ning viitetekst olemasolevatele õigusaktidele. (5) Määrusega (EÜ) nr 764/2008 tunnistatakse kehtetuks Euroopa Parlamendi ja nõukogu otsus nr 3052/95/EÜ, mis on lepingusse inkorporeeritud ja mis tuleb sellest tulenevalt lepingust välja jätta. (6) Määrusega (EÜ) nr 765/2008 tunnistatakse kehtetuks nõukogu määrus (EMÜ) nr 339/93, mis on lepingusse inkorporeeritud ja mis tuleb sellest tulenevalt lepingust välja jätta. (7) Otsusega nr 768/2008/EÜ tunnistatakse kehtetuks nõukogu direktiiv 93/465/EMÜ, mis on lepingusse inkorporeeritud ja mis tuleb sellest tulenevalt lepingust välja jätta, (8) Seetõttu tuleks EMP lepingu II lisa vastavalt muuta. (9) EMP ühiskomitees võetav liidu seisukoht peaks seetõttu tuginema lisatud otsuse eelnõule, ON VASTU VÕTNUD KÄESOLEVA OTSUSE: Artikkel 1 Seisukoht, mille EL võtab EMP ühiskomitees seoses EMP lepingu II lisa (Tehnilised normid, standardid, katsetamine ja sertifitseerimine) kavandatava muutmisega, põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja EELNÕU EMP ÜHISKOMITEE OTSUS nr …/2012, [kuupäev], millega muudetakse Euroopa Majanduspiirkonna lepingu II lisa (Tehnilised normid, standardid, katsetamine ja sertifitseerimine) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi „EMP leping”), eriti selle artiklit 98, ning arvestades järgmist: (1) Lepingu II lisa on muudetud EMP ühiskomitee […] otsusega nr …[2]. (2) Lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes ja tunnistatakse kehtetuks otsus nr 3052/95/EÜ[3]. (3) Lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93[4]. (4) Lepingusse tuleb inkorporeerida Euroopa Parlamendi ja nõukogu 9. juuli 2008. aasta otsus nr 768/2008/EÜ, toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ[5]. (5) Otsuses nr 768/2008/EÜ kehtestatakse toodete turustamistingimusi ühtlustavate tulevaste õigusaktide ühised põhimõtted ja võrdlussätted ning viitetekst olemasolevatele õigusaktidele. (6) Määrusega (EÜ) nr 764/2008 tunnistatakse kehtetuks Euroopa Parlamendi ja nõukogu otsus (EÜ) nr 3052/95/EÜ,[6] mis on lepingusse inkorporeeritud ja mis tuleb sellest tulenevalt lepingust välja jätta. (7) Määrusega (EÜ) nr 765/2008 tunnistatakse kehtetuks nõukogu määrus (EMÜ) nr 339/93,[7] mis on lepingusse inkorporeeritud ja mis tuleb sellest tulenevalt lepingust välja jätta. (8) Otsusega nr 768/2008/EÜ tunnistatakse kehtetuks nõukogu direktiiv 93/465/EMÜ,[8] mis on lepingusse inkorporeeritud ja mis tuleb sellest tulenevalt lepingust välja jätta. (9) Seetõttu tuleks EMP lepingu II lisa vastavalt muuta, ON VASTU VÕTNUD KÄESOLEVA OTSUSE: Artikkel 1 Lepingu II lisa XIX peatükki muudetakse järgmiselt: 1. Punkti 3b (nõukogu määrus (EMÜ) nr 339/93) tekst asendatakse järgmisega: „32008 R 0765: Euroopa Parlamendi ja nõukogu määrus (EÜ) nr 765/2008, 9. juuli 2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93 (ELT L 218, 13.8.2008, lk 30). Käesolevas lepingus loetakse selle määruse sätteid järgmiste kohandustega: a) Artikli 4 lõike 2 lõppu lisatakse järgmine tekst: „Liechtensteinil on võimalus pöörduda Šveitsi akrediteerimisasutuse poole tootevaldkondade puhul, mis on hõlmatud Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise lepinguga ning mille suhtes peetakse ELi ja Šveitsi nõudeid kõnealuse lepingu artikli 1 lõigete 2 ja 3 alusel võrdväärseteks”. b) Liechtensteinist teistesse lepinguosalistesse eksporditud toodete suhtes võib vastavalt artiklitele 27–29 kohaldada piirikontrolli.” 2. Punkti 3d (nõukogu otsus 93/465/EMÜ) tekst asendatakse järgmise tekstiga: „32008 R 0768: Euroopa Parlamendi ja nõukogu otsus nr 768/2008/EÜ, 9. juuli 2008, toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ (ELT L 218, 13.8.2008, lk 82).” 3. Punkti 3f (Euroopa Parlamendi ja nõukogu otsus nr 3052/95/EÜ) tekst asendatakse järgmisega: „32008 R 0764: Euroopa Parlamendi ja nõukogu määrus (EÜ) nr 764/2008, 9. juuli 2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes ja tunnistatakse kehtetuks otsus nr 3052/95/EÜ (ELT L 218, 13.8.2008, lk 21). Käesolevas lepingus loetakse kõnealuse määruse sätteid järgmiste kohandustega: Määrust kohaldatakse ainult lepingu artikli 8 lõikes 3 nimetatud toodete suhtes. Määrust ei kohaldata Liechtensteini suhtes toodete puhul, mis on nimetatud lepingu I lisas, II lisa XII ja XXVII peatükis ning protokollis nr 47 nii kaua, kui Liechtensteini suhtes kohaldatakse ELi ja Šveitsi Konföderatsiooni vahelist põllumajandustoodete lepingut. 4. Punkti 3h (Euroopa Parlamendi ja nõukogu direktiiv 2001/95/EÜ) lisatakse järgmine tekst: „ , muudetud järgmise õigusaktiga: - 32008 R 0765: Euroopa Parlamendi ja nõukogu määrus (EÜ) nr 765/2008, 9. juuli 2008 (ELT L 218, 13.8.2008, lk 30).” Artikkel 2 Määruste (EÜ) nr 764/2008 ja (EÜ) nr 765/2008 ning otsuse nr 2008/768/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et EMP ühiskomiteele on esitatud kõik lepingu artikli 103 lõike 1 kohased teated*. Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid [1] EÜT L 305, 30.11.1994, lk 6. [2] ELT L … [3] ELT L 218, 13.8.2008, lk 21. [4] ELT L 218, 13.8.2008, lk 30. [5] ELT L 218, 13.8.2008, lk 82. [6] EÜT L 321, 30.12.1995, lk 1. [7] EÜT L 40, 17.2.1993, lk 1. [8] EÜT L 220, 30.8.1993, lk 23. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]